ओएएलपीi के तहत आज ओएनजीसी को ठेके पर दिए गए 7 ब्लॉकों में लगभग 33 अरब बैरल तेल और तेल समतुल्य गैस का विशाल संसाधन उपलब्ध है। हाइड्रोकार्बन क्षेत्र में लागू किए गए सुधारों का उल्लेख करते हुए श्री प्रधान ने कहा हमने अपना फोकस राजस्व से हटाकर उत्पादन को अधिकतम स्तर पर पहुंचाने पर कर दिया है और इसके साथ ही हमने निरंतर सुधार का मार्ग अपनाया है। उन्होंने कहा उत्खनन एवं उत्पादन (ईएंडपी) से जुडे कार्यकलापों में उत्कृष्ट प्रौद्योगिकी का इस्तेमाल करने की गति हाल के महीनों में काफी तेज कर दी गई है।